Hensikt

Plasseringskoordinatorfunksjonen skal:

Bidra til god pasientflyt fra Akuttmottak til sengeenheter.

Bidra til at pasienter slipper unødig venting, korridorplass, eller unødige overflyttinger mellom enheter.

Bidra til å utnytte den totale sengekapasiteten i sykehuset.

målgruppe og avgrensninger

Organisatorisk plassering:

Funksjonen dekkes av en dedikert person på alle hverdager klokken 07-22 og alle helger (mellomvakt 09-17).

Plasseringskoordinator samarbeider med vaktleder Akuttmottak, MLA (medisinsk leder akuttmottak) og mottakende lege om plassering av pasienter.

Plasseringskoordinator rapporterer til enhetsleder Akuttmottak.

Ansvar

Plasseringskoordinators ansvar:

Melde pasienter som er avklart i Akuttmottak til riktig sengeenhet.

Ha oversikt over belegg i sykehusets sengeenheter, og antall ledige enerom/isolat

Samarbeide med vaktleder (VL) og medisinsk leder Akuttmottak (MLA)

Ha dialog med avdelingene om kapasitet og flyttelister

Bidra til å iverksette løsninger ved høy aktivitet

Gjennomføring

Melde avklarte pasienter til riktig sengeenhet

Før melding av pasient skal følgende være avklart av pasientansvarlig lege i Akuttmottak:

Tilstrekkelig diagnostisk avklaring

Plan for videre utredning og behandling/tiltak dokumentert i DIPS

Legemiddelliste i Meona

Angitt primær (og ev. sekundær) plassering i Dips

Ved melding av pasient skal en bruke eget meldeskjema ISBAR strukturert melding av pasient fra Akuttmottak til sengepost for muntlig formidling av den viktigste informasjonen om pasienten, med opplysninger hentet fra innkomst i DIPS og Meonakurve.

Om det ikke er plass ved primærenhet, kontakter plasseringskoordinator sekundærenhet og melder pasienten der. Om det ikke er plass ved sekundærenhet skal meldepunkt ved primærenheten kontakte egen lege og finne en løsning, ev. iverksette flytteliste.

Pasientansvarlig lege melder pasienter til intensiv, MIO, MOE, ROE og andre overvåkingsenheter i samarbeid med vakthavende overlege og ev. vakthavende KSK.

Dialog med avdelingene om kapasitet og flyttelister

Plasseringskoordinator skal

Få oversikt over dagens status ved sengeenhetene før pulsmøtet i Akuttmottak kl. 09, ved å bruke rapporten «Ledige senger», eller kontakte meldepunkt ved sengeenhetene der det er avtalt.

Gi statusrapport om ledig kapasitet i sykehuset:

På pulsmøtet kl. 09,

Til MLA/vaktleder etter kapasitetsmøtet

Til vaktleder i AKMO ved vaktslutt (når vakten ikke blir avløst av ny plasseringskoordinator)

Lede kapasitetsmøtet kl. 13, oppsummere møtet, og dokumentere hva som er besluttet. Se rutine kapasitetsmøter.

Ved behov lede ekstraordinært kapasitetsmøte i samarbeid med vaktleder Akuttmottak.

Melde pasienter etter definerte kriterier ved utløst Plan for høy aktivitet i Akuttmottak.

Være i forkant og planlegge tiltak FØR høy aktivitet oppstår. MEN det er viktig å ikke forhåndsmelde pasienter før det er avklart at pasienten blir innlagt.

Ved uenighet om pasienttilhørighet.

Medisinsk leder Akuttmottak (MLA) har beslutningsmyndighet ved uenighet om plassering, unntatt plassering av pasienter i intensiv- og overvåkingssenger (se rutine Fordeling av ikke-pandemi intensivpasienter).

Når sengeenheten har kapasitetsutfordringer må vaktlaget i samarbeid med pasientansvarlig lege vurdere om det kan være aktuelt med sekundær plassering, eller om en skal iverksette flytteliste.

6. Referanser

Telefonnummer til meldepunkt HUS

ISBAR strukturert melding av pasient fra Akuttmottak til sengepost

Plassering av pasienter fra Akuttmottak

Flytteliste v/kapasitetsmessige hensyn

Kapasitetsmøte for somatiske enheter på haukelandsområdet

Oversikt over pasientgrupper som skal til fagspesifikk avdeling og kun unntaksvis plasseres på UMO/KTP

Flytting av pasienter ved plassmangel (utlokalisering)

Mottak av pasienter i Akuttmottak

Plan for høy aktivitet i Akuttmottak

Fordeling av ikke-pandemi intensivpasienter

Fordeling av intensivpasienter mellom MIO og Intensivmedisinsk seksjon KSK

Felles rutine for meldepunkter ved fagspesifikke enheter

Forankring

Mottaksmodellen, N2 møtene